om fastsættelse af de finansielle bidrag, parterne skal betale til Den Europæiske Udviklingsfond, herunder tredje tranche for 2022

I henhold til artikel 19, stk. 5, i finansforordningen for 11. EUF skal Rådet træffe afgørelse om dette forslag senest 21 kalenderdage efter Europa-Kommissionens forelæggelse af forslaget på vegne af Den Europæiske Union.

Nogle af overskrifterne i begrundelsen er derfor ikke relevante for regelmæssige indkaldelser af bidrag som denne.

De dokumenter, der er omhandlet i litra a) til f), indeholder EUF-parternes flerårige forpligtelser til at støtte EUF økonomisk. Finansforordningen for 11. EUF fastsætter, at EUF's parter regelmæssigt skal indbetale bidrag til EUF på grundlag af på forhånd fastsatte finansielle forpligtelser. De regelmæssige bidrag udløses af tekniske rådsafgørelser, der afspejler opfyldelsen af de på forhånd fastsatte finansielle forpligtelser.

Rådets afgørelse (EU) 2022/1223 om tildeling af midler, der er frigjort fra projekter under 10. og 11. Europæiske Udviklingsfond, til finansiering af foranstaltninger til håndtering af fødevaresikkerhedskrisen og det økonomiske chok i landene i Afrika, Caribien og Stillehavet (ACS) i forlængelse af Ruslands angrebskrig mod Ukraine.

(e)Rådets afgørelse (EU) 2020/2233 om disponering over de midler, der stammer fra tilbageførsler under AVS-investeringsfaciliteten fra transaktioner under 9., 10. og 11. Europæiske Udviklingsfond

(d)ACS-EU-Ambassadørudvalgets afgørelse nr. 1/2022 af 21. juni 2022 om ændring af AVS-EU-Ambassadørudvalgets afgørelse nr. 3/2019 om at træffe overgangsforanstaltninger i henhold til artikel 95, stk. 4, i AVS-EU-partnerskabsaftalen med henblik på yderligere at forlænge anvendelsen af bestemmelserne i AVS-EU-partnerskabsaftalen indtil den 30. juni 2023 eller indtil den nye aftales ikrafttræden eller den midlertidige anvendelse mellem Unionen og ACS-staterne af den nye aftale, afhængigt af hvilket tidspunkt der kommer først

(c)Rådets forordning (EU) 2018/1877 om finansforordningen for 11. Europæiske Udviklingsfond ("finansforordningen for 11. EUF")

(b)den interne aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse ("den interne aftale om 11. EUF")

Forslaget vedrører et udkast til Rådets afgørelse om tredje tranche af de finansielle bidrag til 11. Europæiske Udviklingsfond (EUF), som EUF's parter skal betale i 2022.

1.BAGGRUND FOR FORSLAGET

om fastsættelse af de finansielle bidrag, parterne skal betale til Den Europæiske Udviklingsfond, herunder tredje tranche for 2022

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til den interne aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse, særlig artikel 7, stk. 2, sammenholdt med artikel 14, stk. 3,

under henvisning til Rådets forordning (EU) 2018/1877 af 26. november 2018 om finansforordningen for 11. Europæiske Udviklingsfond og om ophævelse af Rådets forordning (EU) 2015/323, særlig artikel 19, stk. 5,

under henvisning til forslag fra Europa-Kommissionen, og

ud fra følgende betragtninger:

(1)Europa-Kommissionen forelægger i henhold til proceduren i artikel 19-22, særlig artikel 19, stk. 5, i Rådets forordning (EU) 2018/1877 senest den 10. oktober 2022 et forslag, som angiver beløbet for den tredje tranche af bidraget for 2022.

(2)Den Europæiske Investeringsbank (EIB) har i overensstemmelse med artikel 46 i forordning (EU) 2018/1877 sendt Kommissionen sine ajourførte overslag over forpligtelser og betalinger for de instrumenter, den forvalter.

(3)I henhold til artikel 20, stk. 1, i forordning (EU) 2018/1877 skal der ved indkaldelse af bidrag først anvendes de beløb, der er fastsat for tidligere europæiske udviklingsfonde ("EUF'er"). Der bør derfor foretages en indkaldelse af midler i overensstemmelse med forordning (EU) 2018/1877 for EIB og Kommissionen.

(4)I henhold til artikel 152 i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab ("udtrædelsesaftalen") skal Det Forenede Kongerige Storbritannien og Nordirland ("Det Forenede Kongerige") forblive part i EUF indtil ophøret af 11. EUF og alle tidligere uafsluttede EUF'er. I henhold til udtrædelsesaftalens artikel 153 skal Det Forenede Kongeriges andel af frigjorte midler fra projekter under 11. EUF, hvor disse midler er blevet frigjort efter den 31. december 2020, eller tidligere EUF'er dog ikke genanvendes.

(5)Ved Rådets afgørelse (EU) 2021/1941 fastsættes parternes årlige bidrag til EUF for 2022 til 2 500 000 000 EUR for Europa-Kommissionen og til 300 000 000 EUR for Den Europæiske Investeringsbank.

(6)For at sikre en hurtig anvendelse af foranstaltningerne i denne afgørelse bør denne afgørelse træde i kraft på dagen for offentliggørelsen i Den Europæiske Unions Tidende —

VEDTAGET DENNE AFGØRELSE:

Artikel 1

Parterne i Den Europæiske Udviklingsfond indbetaler hver især bidragene til Den Europæiske Udviklingsfond til Europa-Kommissionen og Den Europæiske Investeringsbank som tredje tranche for 2022 i overensstemmelse med bilaget.

Artikel 2

Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den […].